ananddey/assamese-wiki-corpus huggingface dataset:
কুলি-কুলি

কুলি-কুলি (Kuli-kuli) হৈছে নাইজেৰিয়াৰ এক প্ৰকাৰৰ লঘু আহাৰ যিটো ঘাইকৈ চীনাবাদামৰ পৰা তৈয়াৰ কৰা হয়। নাইজেৰিয়াৰ নুপি জনগোষ্ঠীৰ লোকসকলে পোনপ্ৰথমে এই খাদ্যবিধ প্ৰস্তুত কৰিছিল। ই নাইজেৰিয়া, বেনিন, উত্তৰ কেমেৰুন আৰু ঘানাৰ এক জনপ্ৰিয় লঘু আহাৰ। বৰ্তমান কুলি-কুলি সমগ্ৰ বিশ্বতে সমাদৃত হৈছে। ইয়াক প্ৰায়ে অকলশৰে বা চেনি আৰু পানীৰ সৈতে মিহলি কৰা কেছাভা ফ্লেক্স (যাক 'গাৰী' বুলি জনা যায়) ৰ সৈতে খোৱা হয়। ইয়াক 'হাউচা কোকো', 'ফুৰা', আৰু 'আকামু'ৰ সৈতেও খোৱা হয় আৰু কেতিয়াবা ইয়াক গুড়ি কৰি চালাডত দিয়া হয়। চুইয়া আৰু কিলিচি প্ৰস্তুত কৰিবলৈও প্ৰায়ে ইয়াক উপাদান হিচাপে ব্যৱহাৰ কৰা হয়।

চীনাবাদামৰ পৰা তেল উলিওৱাৰ পিছত অৱশিষ্ট হিচাপে ৰৈ যোৱা অংশৰ পৰা কুলি-কুলি তৈয়াৰ কৰা হয়।

ঘানাৰ কুলি-কুলি

কুলি-কুলি ঘানা আৰু পশ্চিম আফ্ৰিকাৰ অন্যান্য অংশত এবিধ সুলভ মুচমুচে লঘু আহাৰ। ব্যৱহৃত উপাদান আৰু ইয়াৰ আকৃতি সকলোতে একে নহয়। দেশখনৰ উত্তৰ অংশত, বিশেষকৈ ডাগবন জনগোষ্ঠীৰ মাজত, চীনাবাদামৰ তেল নিষ্কাশনৰ সময়ত ৰৈ যোৱা অৱশিষ্টৰ পৰা কুলি-কুলি তৈয়াৰ কৰা হয়। ঘানাৰ জংগো বসতিস্থলবোৰত ই বেছিকৈ পোৱা যায়।

পুষ্টিগুণ

চীনাবাদামৰ পৰা তৈয়াৰ কৰা হয় বাবে কুলি-কুলিত প্ৰচুৰ পৰিমাণে প্ৰটিন থাকে। ইয়াত মেগনেছিয়াম, ফছফৰাছ আৰু ভিটামিন ই-ও পোৱা যায়।

চিত্ৰভঁৰাল

তথ্য সংগ্ৰহ

শ্ৰেণী:ৰাষ্ট্ৰীয় ব্যঞ্জন
মুৰাদ টাকলা

মুৰাদ টাকলা হৈছে ২০১০-ৰ দশকৰ পৰা বাংলাদেশী কৌতুকত ব্যৱহৃত এটা বাক্যাংশ। ইয়াৰ দ্বাৰা লেটিন লিপি ব্যৱহাৰ কৰি, অনিচ্ছাকৃতভাৱে এক উদ্ভট বা অগতানুগতিক ধৰণে বাংলা শব্দ লিখাটোৱে তেওঁলোকৰ বাবে বিকৃত অৰ্থ সৃষ্টি কৰে যিসকল হ'ব বিচাৰে।

ইতিহাস

২০১২ চনত, ফেচবুকত এটা মন্তব্যই 'মুৰাদ টাকলা' নামটো জন্ম দিছিল। মন্তব্যটোত, মন্তব্যকাৰীজনে আনজন ব্যক্তিক যুক্তি দিবলৈ কয়। তেওঁ তাইক সুধিছিল যে ব্যক্তিজনৰ ফেচবুক প্ৰফাইলত কিয় এটা ভুৱা প্ৰ'ফাইল ছবি আছে। তেওঁ কিবা কোৱাৰ আগতে জানিবলৈ কওক। মন্তব্যটোৰ স্ক্ৰীণশ্বটটো অনিচ্ছাকৃত হাঁহিৰ বাবে ফেচবুকত ভাইৰেল হৈছিল: লেটিন লিপিত বিকৃত বাংলা লিখা সকলক বুজাবলৈ এই বাক্যাংশৰ ব্যৱহাৰ জনপ্ৰিয় হৈ পৰিছিল। বিশেষকৈ এটা অশ্লীল ফোন কল ৰেকৰ্ড লিক হোৱাৰ বিতৰ্কৰ পিছত। মুৰাদ হাছানৰ বিষয়ে আলোচনা আৰম্ভ হোৱাৰ লগে লগে শব্দটোৰ বিষয়ে কিছু বিভ্ৰান্তি হৈছিল।

অভিধান

টাকলা ভাষাত লিখা বাক্যৰ অৰ্থ বুজিবলৈ মুৰাদ টাকলা অভিধান ২০২০ চনত চিমু নাছেৰ আৰু পিয়ান-প্ৰভাৱিত পয়গম্বৰ দুয়োৰে সম্পাদকত্বত প্ৰকাশিত হৈছে।
-
Aka Aka gura guri kerlam tar fucke eaka pik milan kamon hlo fed
আকা আকা গুঁড়া গুৰি কেৰলাম তাৰ ফাকে ইয়কা পিক মিলান কামন হ্লো ফেড
মই অকলে ঘূৰি ফুৰিছিলো আৰু ফটো তুলি আছিলোঁ, আপুনি কেনে অনুভৱ কৰে, বন্ধুসকল?
}

তথ্যউৎস

টোকা

উদ্ধৃতি

বাহ্যিক সংযোগ

শ্ৰেণী:বঙালী ভাষা
পখীতীৰ্থ

পখীতীৰ্থ বা চামগুৰি বিল হৈছে নগাঁও চহৰৰ পৰা প্ৰায় ষোল্ল কিলোমিটাৰ দূৰত্বত অৱস্থিত এখনি জলভূমি। বিভিন্ন সময়ত ইয়ালৈ পৰিভ্ৰমী পখীৰ আগমন ঘটে বাবে এই বিলখনক পখীতীৰ্থ বুলি কোৱা হয়।

চমু বিৱৰণ

কলং নদীৰ পৰিত্যক্ত পথৰ দ্বাৰা চামগুৰি বিলখন সৃষ্টি কৰা হৈছিল৷

তথ্যসূত্ৰ

শ্ৰেণী:অসমৰ পৰ্যটনস্থলী
শ্ৰেণী: নগাঁও জিলা
ছামিয়া মুমতাজ

ছামিয়া মুমতাজ
(উৰ্দু: سمیعہ ممتاز; জন্ম ৫ আগষ্ট ১৯৭০, কৰাচী) এগৰাকী পাকিস্তানী চলচ্চিত্ৰ আৰু টেলিভিছন অভিনেত্ৰী। তেওঁ কেইবাখনো জনপ্ৰিয় টেলিভিছন নাটকত অভিনয় কৰিছে। তেওঁৰ প্ৰাপ্ত সন্মানসমূহৰ ভিতৰত এটা হাম বঁটা লাভ আৰু লাক্স ষ্টাইল বঁটাত কেইবাটাও মনোনয়ন অন্তৰ্ভুক্ত।

প্ৰাৰম্ভিক জীৱন

ছামিয়া মুমতাজৰ জন্ম খাৱাৰ মুমতাজ আৰু কামিল খান মুমতাজৰ ঘৰত হৈছিল। তেওঁৰ মাতৃ এগৰাকী বিশিষ্ট নাৰী অধিকাৰ কৰ্মী আৰু পিতৃ এজন স্থপতি।

কেৰিয়াৰ

ছামিয়া মুমতাজে আৰম্ভণিতে সংগীতধৰ্মী অনুষ্ঠান আৰু পাকিস্তান টেলিভিছন কৰ্পোৰেশ্যনৰ বিভিন্ন ধাৰাবাহিকত পুনৰাবৃত্ত চৰিত্ৰত অভিনয় কৰিছিল। ১৯৯৫ চনত শ্বাহিদ নাদীমৰ পৰিচালনাত প্ৰচাৰিত নাট্যধাৰাবাহিক জাৰ্দ দোপেহাৰত তেওঁ প্ৰাপ্তবয়স্ক চৰিত্ৰত মুখ্য ভূমিকা পালন কৰে।

২০০৯–১০ চনত জিঅ’ এণ্টাৰটেইনমেণ্টত প্ৰচাৰিত মেৰী জাৎ জাৰ্ৰা-এ-বেনিশান ধাৰাবাহিকত তেওঁ মুখ্য চৰিত্ৰত অভিনয় কৰে। এই অভিনয়ৰ বাবে তেওঁ ১০ম লাক্স ষ্টাইল বঁটাত শ্ৰেষ্ঠ টেলিভিছন অভিনেত্ৰীৰ মনোনয়ন লাভ কৰে। তেওঁ ইয়াৰিয়ান, ছাদকায় তুমহাৰে, উদাৰী আৰু চাং-এ-মাহ আদি নাট্যধাৰাবাহিকত উল্লেখযোগ্য অভিনয় আগবঢ়াইছে। ছাদকায় তুমহাৰে-ত অভিনয়ৰ বাবে তেওঁ হাম বঁটা লাভ কৰে।

২০১৪ চনত আফিয়া নাথানিয়েলৰ লিখা আৰু পৰিচালিত নাট্য-থ্ৰিলাৰ চলচ্চিত্ৰ দুখতাৰ-ৰ জৰিয়তে তেওঁ চলচ্চিত্ৰত অভিষেক কৰে। ২০১৫ চনত মুক্তিপ্ৰাপ্ত চলচ্চিত্ৰ মূৰ-তো তেওঁ অভিনয় কৰে।

ব্যক্তিগত জীৱন

মুমতাজৰ দুজন ভাতৃ আছে। তেওঁ ফৰজাদ নবীৰ সৈতে বিবাহপাশত আবদ্ধ আৰু পূৰ্বৰ বিবাহৰপৰা তেওঁৰ দুটা সন্তান আছে।

তথ্যসূত্ৰ

বাহ্যিক সংযোগ

Interview: Samiya Mumtaz

শ্ৰেণী:পাকিস্তানৰ চলচ্চিত্ৰ অভিনেত্ৰী
শ্ৰেণী:উৰ্দু চলচ্চিত্ৰৰ অভিনেত্ৰী
ভগৱান দাস

ভগৱান দাস (১২ জানুৱাৰী ১৮৬৯ – ১৮ ছেপ্টেম্বৰ ১৯৫৮) স্বাধীনতা সংগ্ৰামী, দাৰ্শনিক আৰু শিক্ষাবিদ, মহাত্মা গান্ধী কাশী বিদ্যাপীঠৰ সহঃপ্ৰতিষ্ঠাপক। তেখেতে মদন মোহন মালব্যৰ লগত কাশী হিন্দু বিশ্ববিদ্যালয়ৰ প্ৰতিষ্ঠাপনৰ বাবেও কাম কৰিছিল। তেওঁ কিছুসময়ৰ বাবে ব্ৰিটিছ ভাৰতৰ কেন্দ্ৰীয় বিধানসভাৰ সদস্য আছিল। তাৰপিছত তেওঁ হিন্দুস্তানী সাংস্কৃতিক সমাজৰ লগত জড়িত হৈছিল আৰু হিংসাত্মক ঘটনাক প্ৰতিহত কৰিবলৈ প্ৰতিবাদ কৰিছিল। ১৯৫৫ চনত ভাৰত চৰকাৰে তেওঁক ভাৰতৰ সৰ্বোচ্চ সন্মান ভাৰত ৰত্ন প্ৰদান কৰিছিল।

তথ্য উৎস

বাহ্যিক সংযোগ

জীৱনী

শ্ৰেণী:ভাৰতৰ স্বাধীনতা সংগ্ৰামী
শ্ৰেণী:ভাৰত ৰত্ন বঁটা বিজয়ী
বাহাগ (বস্ত্ৰ)

]] man in a bahag (1904)
বাহাগ এবিধ কঁকালত পিন্ধা কাপোৰ, যি সমগ্ৰ প্ৰাক-ঔপনিৱেশিক ফিলিপাইনছত পুৰুষে সাধাৰণতে ব্যৱহাৰ কৰিছিল। ইয়াক চোলা নোহোৱাকৈ উদং গাত পিন্ধা হয় আৰু আন কোনো কাপোৰ নাথাকে। হয় বাকলিৰ কাপোৰৰ পৰা তৈয়াৰ কৰা হৈছিল নহয় হাতেৰে বোৱা বস্ত্ৰৰ পৰা তৈয়াৰ কৰা হৈছিল। ঔপনিৱেশিক যুগৰ আগতে বাহাগ সাধাৰণ মানুহ আৰু দাস শ্ৰেণী (এলিপিন জাতি)ৰ বাবে এটা সাধাৰণ কাপোৰ আছিল। বাহাগ আজিও ফিলিপাইনছৰ কিছুমান খিলঞ্জীয়া জনগোষ্ঠীৰ মাজত জীয়াই আছে - বিশেষকৈ উত্তৰ লুজনৰ কৰ্ডিলেৰান জনগোষ্ঠীত। প্ৰাক-ঔপনিৱেশিক ভিছায়ানসকলৰ মাজত আকস্মিক কাপোৰ হিচাপে বাহাগ পিন্ধাটো সাধাৰণ আছিল, আনকি আভিজাত্যৰ মাজতো, কাৰণ ইয়াত পদবী আৰু প্ৰতিপত্তিৰ ইংগিত দিয়া টেটু দেখা গৈছিল।

আধুনিক বাহাগসকলে তেতিয়াৰ পৰাই নিম্নভূমিলৈ টেবুল ৰানাৰ, চাৰ্ভিয়েট আৰু অন্যান্য সজ্জা আৰু ফেশ্বন সাজ-পোছাক হিচাপে খোজ পেলাইছে। "ৰামধেনু"ৰ বাবে স্থানীয় তাগালগ শব্দ বাহাঘৰী, আক্ষৰিক অৰ্থত "ৰজাৰ কঁকালৰ কাপোৰ।"

চিত্ৰ-ভাণ্ডাৰ

তথ্য সূত্ৰ

শ্ৰেণী:বস্ত্ৰ
বেইজিং-হান এয়াৰলাইন্সৰ হেণ্ডলি পেজ O/7 দুৰ্ঘটনা

বেইজিং নান্যুয়ান বিমানবন্দৰত অৱতৰণ কৰাৰ সময়ত ট্যুৰ বিমানৰ হেণ্ডলি পেজ অ/৭ বিমান ১৯২২ চনত বেইজিং-হান এয়াৰলাইন্সৰ বিমান দুৰ্ঘটনাত পতিত হয়। এয়া আছিল চীনৰ প্ৰথম মাৰাত্মক বাণিজ্যিক যাত্ৰীবাহী বিমান দুৰ্ঘটনা।

পৃষ্ঠভূমি

১৯২২ চনৰ ২৯ মাৰ্চৰ পৰা ৩১ মাৰ্চলৈকে চীন চৰকাৰে (চীনা গণৰাজ্য) “বেইজিং-হান এয়াৰলাইন্স” ব্ৰেণ্ডৰ অধীনত চলা তিনিদিনীয়া পৰীক্ষামূলক ভ্ৰমণত আছিল এই বিমানখন। এই বিমান আৰু ভ্ৰমণৰ আৰম্ভণি কৰিছিল চীনৰ যুদ্ধাধিপতি কাও কুনে। এই বিমানখনৰ পাইলট আছিল মা ইউফাঙে।

দুৰ্ঘটনা

তিনিদিনীয়া পৰীক্ষামূলক ভ্ৰমণ সম্পূৰ্ণ কৰি, ১০ বজাৰ পিছত বেইজিং নান্যুয়ান বিমানবন্দৰত অৱতৰণ কৰিছিল বিমানখন। অৱতৰণৰ সময়ত বিমানখনৰ পিছফালটো গছত খুন্দা মাৰি দুৰ্ঘটনাগ্ৰস্ত হৈ জুই লাগিছিল। বিমানখনত থকা ১৪জন লোকৰ আটাইকেইজন লোক নিহত হয়। এই দুৰ্ঘটনা আছিল চীনৰ প্ৰথমটো বাণিজ্যিক যাত্ৰীবাহী বিমান দুৰ্ঘটনা।

তথ্যসূত্ৰ

শ্ৰেণী:বিমান দুৰ্ঘটনা
বাংলাদেশৰ সংৰক্ষিত অঞ্চলসমূহৰ তালিকা

]]ৰ এক দৃশ্য
এইখন বাংলাদেশৰ সংৰক্ষিত অঞ্চলসমূহৰ এখন তালিকা। বাংলাদেশ হৈছে দক্ষিণ এছিয়াৰ এখন দেশ। ১৪৮,৪৬০ বৰ্গ কিলোমিটাৰ (৫৭,৩২০ বৰ্গমাইল) বা ১৪৭,৫৭০ বৰ্গ কিলোমিটাৰ (৫৬,৯৮০ বৰ্গমাইল) এলেকাত ১৬৩ মিলিয়নতকৈ অধিক জনসংখ্যাৰে ই বিশ্বৰ অষ্টম জনবহুল দেশ। ই বিশ্বৰ আটাইতকৈ ঘন জনবসতিপূৰ্ণ দেশসমূহৰ ভিতৰতো অন্যতম।

বাংলাদেশৰ সংৰক্ষিত অঞ্চলসমূহ

২০২৪ চনৰ হিচাপমতে, সংৰক্ষিত এলেকাৰ বৈশ্বিক তথ্যকোষত বাংলাদেশৰ সৰ্বমুঠ ৫৬টা সংৰক্ষিত অঞ্চল তালিকাভুক্ত হৈছে, যাৰ ভিতৰত তলত দিয়াবোৰ অন্তৰ্ভুক্ত:
আলতাদিঘি ৰাষ্ট্ৰীয় উদ্যান
ইনানী ৰাষ্ট্ৰীয় উদ্যান
কাছালাং সংৰক্ষিত বনাঞ্চল
কাপ্তাই ৰাষ্ট্ৰীয় উদ্যান
কাদিগড় ৰাষ্ট্ৰীয় উদ্যান
কুৱাকাটা ইকোপাৰ্ক
খাদিম নগৰ ৰাষ্ট্ৰীয় উদ্যান
চাঁদপাই বন্যপ্ৰাণী অভয়াৰণ্য
চৰ কুকৰি-মুকৰি বন্যপ্ৰাণী অভয়াৰণ্য
চিংৰা ৰাষ্ট্ৰীয় উদ্যান
চুনতি বন্যপ্ৰাণী অভয়াৰণ্য
ছেইণ্ট মাৰ্টিন দ্বীপ সামুদ্ৰিক সংৰক্ষিত এলেকা
ঢাংমাৰী বন্যপ্ৰাণী অভয়াৰণ্য
দুধমুখী বন্যপ্ৰাণী অভয়াৰণ্য
দুধপুকুৰিয়া-ধোপাছড়ি বন্যপ্ৰাণী অভয়াৰণ্য
হাজাৰিখিল বন্যপ্ৰাণী অভয়াৰণ্য
হিমছড়ি ৰাষ্ট্ৰীয় উদ্যান
লাউৱাছড়া ৰাষ্ট্ৰীয় উদ্যান
নগৰবাৰী-মোহনগঞ্জ ডলফিন অভয়াৰণ্য
নবাবগঞ্জ ৰাষ্ট্ৰীয় উদ্যান
নাজিৰগঞ্জ ডলফিন অভয়াৰণ্য
নিঝুম দ্বীপ ৰাষ্ট্ৰীয় উদ্যান
পাবলাখালি বন্যপ্ৰাণী অভয়াৰণ্য
ফাসিয়াখালি বন্যপ্ৰাণী অভয়াৰণ্য
বঙ্গবন্ধু ছাফাৰী পাৰ্ক, কক্সবজাৰ
বঙ্গবন্ধু ছাফাৰী পাৰ্ক, গাজীপুৰ
বৰশীজোৰা ইকʼ-পাৰ্ক
বাড়ৈয়াঢালা ৰাষ্ট্ৰীয় উদ্যান
ভাৱাল ৰাষ্ট্ৰীয় উদ্যান
মধুপুৰ ৰাষ্ট্ৰীয় উদ্যান
মধুটিলা ইক’ পাৰ্ক
মেধা কচ্ছপিয়া ৰাষ্ট্ৰীয় উদ্যান
মেৰিন ৰিজাৰ্ভ
মীৰপুৰ উদ্ভিদ উদ্যান
ৰাজেশপুৰ ইক’-পাৰ্ক
ৰামসাগৰ ৰাষ্ট্ৰীয় উদ্যান
ৰেমা-কালেংগা বন্যপ্ৰাণী অভয়াৰণ্য
শিলন্দা নাগডেমড়া ডলফিন অভয়াৰণ্য
সাতছড়ি ৰাষ্ট্ৰীয় উদ্যান
সাংগু বন্যপ্ৰাণী অভয়াৰণ্য
সীতাকুণ্ড ইকʼ-পাৰ্ক
সুন্দৰবন
সুন্দৰবন দক্ষিণ বন্যপ্ৰাণী অভয়াৰণ্য
সুন্দৰবন পশ্চিম বন্যপ্ৰাণী অভয়াৰণ্য
সুন্দৰবন পূব বন্যপ্ৰাণী অভয়াৰণ্য
সুন্দৰবন সংৰক্ষিত বনাঞ্চল
সোণাৰচৰ বন্যপ্ৰাণী অভয়াৰণ্য
স্বাচ অৱ নʼ গ্ৰাউণ্ড মেৰিন সংৰক্ষিত অঞ্চল
টাংগুয়াৰ হাওৰ
টিলাগড় ইকʼপাৰ্ক
টেকনাফ বন্যপ্ৰাণী অভয়াৰণ্য
টেংৰাগিৰি বন্যপ্ৰাণী অভয়াৰণ্য

১৯৯০ চনৰ সংস্কৰণৰ আই ইউ চি এন ডাইৰেক্টৰী অৱ চাউথ এছিয়ান প্ৰটেক্টেড এৰিয়াত কোৱা হৈছে যে বন বিভাগে হাইল হাওৰ বন্যপ্ৰাণী অভয়াৰণ্যত জলচৰ চৰাইৰ সুৰক্ষাৰ বাবেও এটা কেন্দ্ৰ স্থাপন কৰিছে।

তথ্য সংগ্ৰহ

শ্ৰেণী:বাংলাদেশৰ সংৰক্ষিত অঞ্চল
ৱিকিস্পিচিজ

ৱিকিস্পিচিজ অৰ্থাৎ ৱিকি প্ৰজাতি হৈছে ৱিকিমিডিয়া ফাউণ্ডেশ্যনৰ এটা অনলাইন প্ৰকল্প। ইয়াৰ লক্ষ্য হৈছে বৈজ্ঞানিক সকলৰ দ্বাৰা সকলো প্ৰজাতিৰ এখন বিনামূলীয়া তালিকা প্ৰস্তুত কৰা। ৱিকিমিডিয়াৰ সভাপতি জিম্মী ৱেলছে কৈছে যে, ইয়াত প্ৰবন্ধ লিখিবলৈ কোনো নিম্মতম যোগ্যতাৰ সীমা বন্ধা নাই যদিও প্ৰবন্ধসমূহ পৰীক্ষা কৰাৰ পাছতহে ইয়াত প্ৰকাশ কৰা হ’ব। . ৱিকিস্পিচিজ জি. এন. ইউ. ফ্ৰী ডকুমেণ্টেশ্যন লাইচেন্স আৰু CC-BY-SA 3.0ৰ অধীনত উপলব্ধ।

২০০৪ চনৰ ছেপ্তেম্বৰৰ পৰা বিশ্বৰ সকলো জীৱবিজ্ঞানৰ পণ্ডিত সকলে ৱিকিস্পিচিজত বৰঙণি আগবঢ়াবলৈ আৰম্ভ কৰে।

ইতিহাস

২০০৪ চনৰ জহকালিৰ প্ৰথম ভাগত, ৱিকিস্পিচিজ প্ৰকল্পৰ লগত জড়িত হ’বলৈ আগ্ৰহ থকা সকলোকে Benedikt Mandl –এ যোগাযোগ কৰে। তেঁৱেই এই প্ৰকল্পৰ কাম সমূহত আগভাগ লয়। ডাটাবেছ সমূহ নিৰিক্ষণ কৰা হ’ল আৰু প্ৰশাসক সকলৰ লগতো যোগাযোগ কৰা হ’ল। ইয়াৰে কিছুমানে ৱিকিস্পিচিজত তথ্যসমূহ দিবলৈ সন্মতি দিয়ে। Benedikt Mandl-এ এই প্ৰকল্পত দুটা মুখ্য কামৰ কথা উল্লেখ কৰে:
Figure out how the contents of the data base would need to be presented—by asking experts, potential non-professional users and comparing that with existing databases
Figure out how to do the software, which hardware is required and how to cover the costs—by asking experts, looking for fellow volunteers and potential sponsors

ৱিকিমিডিয়াৰ মেইলিং লিষ্টত ৱিকিস্পিচিজৰ সুবিধা আৰু অসুবিধা সমূহ আলোচনা কৰা হ’ল। ৱিকিমিডিয়া ফাউণ্ডেশ্যনৰ বৰ্ড অফ ডাইৰেক্টৰ সকলৰ মাজত ভোট গ্ৰহণ অনুষ্ঠিত হয়। ৱিকিস্পিচিজৰ প্ৰতিষ্ঠা কৰাৰ সপক্ষে সকলোৱে ইয়াত ভোটদান কৰে। ২০০৪ চনৰ আগষ্টত এই প্ৰকল্পটো প্ৰতিষ্ঠা কৰা হয়। ইয়াৰ ৱেবছাইট হৈছে species.wikimedia.org। ২০০৪ চনৰ ১৪ ছেপ্তেম্বৰত আনুষ্ঠানিকভাৱে ইয়াক ৱিকিমিডিয়া ফাউণ্ডেশ্যনৰ ভগ্নী প্ৰকল্প হিচাবে অন্তৰ্ভুক্ত কৰা হয়।
২০০৬ চনৰ ১০ অক্টোবৰত, এই প্ৰকল্পত প্ৰবন্ধৰ সংখ্যা ৭৫,০০০ৰো অধিক হয়।
২০০৭ চনৰ ২০ মে’ত এই প্ৰকল্পত প্ৰবন্ধৰ সংখ্যা ১, ০০,০০০ ৰো অধিক হয় আৰু মুঠ পঞ্জীভূক্ত সদস্যৰ সংখ্যা ৫,৪৯৫ হয়।
২০০৮ চনৰ ৮ ছেপ্তেম্বৰত এই প্ৰকল্পত প্ৰবন্ধৰ সংখ্যা ১,৫০,০০০ৰো অধিক হয় আৰু মুঠ পঞ্জীভূক্ত সদস্যৰ সংখ্যা ৯,২২৪ হয়।
২০১১ চনৰ ২৩ অক্টোবৰত এই প্ৰকল্পত প্ৰবন্ধৰ সংখ্যা ৩, ০০,০০০ অতিক্ৰম কৰে।

নীতি

নিজা চিত্ৰ আপল’ড কৰাৰ সলনি ব্যৱহাৰকাৰী সকলে ৱিকিমিডিয়া কমন্সৰ পৰা ৱিকিস্পিচিজত চিত্ৰসমূহ ব্যৱহাৰ কৰাৰ সুবিধা দিয়া হয়। ইয়াত ফ্ৰী-লাইচেন্স নথকা কোনো ফাইল ব্যৱহাৰ কৰাৰ অনুমতি প্ৰদান কৰা নহয়।

তথ্য সংগ্ৰহ

বাহ্যিক সংযোগ

অসমীয়া ৱিকিপ্ৰজাতি
Official site
Species Community Portal
The Wikispecies Charter, written by Wales.

শ্ৰেণী:ৱিকি
শ্ৰেণী:ৱেবছাইট
শ্ৰেণী:ৱিকিমিডিয়া প্ৰকল্পসমূহ
চিন ৰাজ্য

চিন ৰাজ্য হৈছে পশ্চিম ম্যানমাৰৰ এখন ৰাজ্য। চিন ৰাজ্যৰ পূবে সাগাইং বিভাগ আৰু মাগৱে বিভাগ, দক্ষিণে ৰাখাইন ৰাজ্য, পশ্চিমে বাংলাদেশৰ চট্টগ্ৰাম বিভাগ, আৰু পশ্চিমে ভাৰতৰ মিজোৰাম আৰু উত্তৰে মণিপুৰ ৰাজ্য। ২০১৪ চনৰ লোকপিয়ল অনুসৰি চিন ৰাজ্যৰ জনসংখ্যা প্ৰায় ৪ লাখ ৭৮ হাজাৰ ৮০১ জন। এই ৰাজ্যখনৰ ৰাজধানী হাখা।

জনগাঁথনি

চিন ৰাজ্য বহুতো জনগোষ্ঠীৰ দ্বাৰা গঠিত। যিবোৰ ঐতিহাসিকভাৱে সম্পৰ্কিত হ'লেও এতিয়া বিচ্ছিন্ন ভাষা কয় আৰু ভিন্ন সাংস্কৃতিক আৰু ঐতিহাসিক পৰিচয় দিয়ে। কিছুমানে চিন নামটোক বহিঃনাম বুলি গণ্য কৰে, যিটো বাৰ্মিজসকলে দিয়া আৰু ইয়াৰ উৎপত্তি অস্পষ্ট। চিন ৰাজ্যত বিভিন্ন ভাষা বা জনগোষ্ঠী আছে: ক্চো, লাইমি, মাতু, জোমি, মিজো, অশো, মাৰা, খুমি, আৰু দাই।

ধৰ্ম

২০১৪ চনৰ ম্যানমাৰৰ লোকপিয়ল অনুসৰি চিন ৰাজ্যৰ জনসংখ্যাৰ ৮৫.৪% খ্ৰীষ্টানসকলে তাত আটাইতকৈ ডাঙৰ ধৰ্মীয় সম্প্ৰদায় গঠন কৰে। সংখ্যালঘু ধৰ্মীয় সম্প্ৰদায়সমূহৰ ভিতৰত বৌদ্ধ (১৩%), মুছলমান (০.১%), হিন্দু (০%) আৰু জীৱবাদী (০.৪%) আছে, য'ত পাউ চিন হাউৰ অনুগামীসকলো অন্তৰ্ভুক্ত, যিসকলে সামূহিকভাৱে চিন ৰাজ্যৰ বাকী জনসংখ্যাক সামৰি লৈছে। ১.১% জনসংখ্যাই কোনো ধৰ্ম, অন্য ধৰ্মৰ তালিকাভুক্ত কৰা নাই বা অন্যথা গণনা কৰা হোৱা নাছিল। ম্যানমাৰৰ একমাত্ৰ ৰাজ্য চিন ষ্টেট য’ত খ্ৰীষ্টান জনসংখ্যা সংখ্যাগৰিষ্ঠ।

ৰাজ্যিক সংঘ মহা নায়কা সমিতিৰ ২০১৬ চনৰ পৰিসংখ্যা অনুসৰি চিন ৰাজ্যত ৪৫৭জন বৌদ্ধ সন্ন্যাসী পঞ্জীয়ন কৰা হৈছিল, যিয়ে ম্যানমাৰৰ মুঠ সংঘৰ সদস্যৰ ০.১% অংশ গ্ৰহণ কৰিছিল, য’ত নবীন সমনেৰা আৰু সম্পূৰ্ণৰূপে নিযুক্ত ভিক্ষু দুয়োটাকে অন্তৰ্ভুক্ত কৰা হৈছে। চিন ৰাজ্যৰ সকলো সন্ন্যাসী থুধাম্মা নিকায়াৰ অন্তৰ্গত (১০০%)। ৪৩টা থিলাছিন চিন ৰাজ্যত পঞ্জীয়ন কৰা হৈছিল, যিয়ে ম্যানমাৰৰ মুঠ থিলাছিন সম্প্ৰদায়ৰ ০.১% অংশ গ্ৰহণ কৰিছিল।

প্ৰশাসনিক বিভাগ

চিন ৰাজ্যত ৯খন টাউনশ্বিপ আছে। সেইকেইটা হ'ল:

হাখা টাউনশ্বিপ
থানটং টাউনশ্বিপ
ফালাম টাউনশ্বিপ
টেডিম টাউনশ্বিপ
টনজাং টাউনশ্বিপ
মাটুপি টাউনশ্বিপ
মিন্দাট টাউনশ্বিপ
কানপেটলেট টাউনশ্বিপ
পালেটৱা টাউনশ্বিপ

তথ্য সংগ্ৰহ

শ্ৰেণী:ম্যানমাৰ
শ্ৰেণী:ম্যানমাৰৰ প্ৰশাসনীয় বিভাগ
সাধাৰণ যুগ

সাধাৰণ যুগ (CE) আৰু সাধাৰণ যুগৰ আগৰ (BCE) হৈছে গ্ৰেগোৰিয়ান বা জুলিয়ান কেলেণ্ডাৰৰ বছৰ গণনাৰ পদ্ধতি, যি সম্পূৰ্ণৰূপে এনো ডোমিনি (AD) আৰু বিফোৰ ক্ৰাইষ্ট (BC) পদ্ধতিৰ সৈতে একে। “2026 CE” আৰু “AD 2026” দুয়োটাই সমানভাৱে বৰ্তমান বছৰক বুজায়। এই পদ্ধতিক ধাৰ্মিক অৰ্থ এৰাবলৈ, অৰ্থাৎ যীশু খ্ৰীষ্টক “ডোমিনাছ” (মালিক) বুলি উল্লেখ নকৰাকৈ বছৰ গণনা কৰিবলৈ নিৰ্মাণ কৰা হৈছিল।

বিৱৰণ

"Common Era" বা "সাধাৰণ কাল" শব্দটো ১৭০৮ চনৰপৰাই ব্যৱহাৰ হৈ আহিছে। ১৭১৫ চনৰ জ্যোতিৰ্বিজ্ঞানৰ এখন কিতাপত ইয়াক "খ্ৰীষ্টীয় যুগ" (Christian Era) আৰু "সাধাৰণ যুগ" (Vulgar Era) হিচাপেও লিখা হৈছিল। ১৭৫৯ চনৰ এখন বুৰঞ্জীৰ কিতাপত ইহুদীসকলৰ সাধাৰণ যুগক বুজাবলৈও "Common Era" শব্দটো ব্যৱহাৰ কৰা হৈছিল।
১৭৭০ চনৰ এখন কিতাপত সম্ভৱতঃ প্ৰথমবাৰৰ বাবে "Before the Common Era" (সাধাৰণ কালৰ আগত) শব্দটো ব্যৱহাৰ কৰা হৈছিল। ১৭৯৭ চনৰ 'এনচাইক্লোপিডিয়া ব্ৰিটানিকা'ত "Vulgar Era" আৰু "Common Era" দুয়োটাকে একেটা অৰ্থতে ব্যৱহাৰ কৰা হৈছে।

উৎস প্ৰসংগ

শ্ৰেণী:সময়
চৌৰী চোৰা ঘটনা

চৌৰী চোৰা ঘটনা সংঘটিত হৈছিল ১৯২২ চনৰ ৪ ফেব্ৰুৱাৰীত ব্ৰিটিছ ভাৰতৰ গোৰক্ষপুৰ জিলা (বৰ্তমানৰ উত্তৰ প্ৰদেশ) চৌৰী চোৰাত। অসহযোগ আন্দোলনত অংশগ্ৰহণ কৰা এক বৃহৎ প্ৰতিবাদকাৰী দল আৰু পুলিচৰ সৈতে সাধাৰণ তৰ্ক পৰা সংঘৰ্ষৰ সৃষ্টি হৈছিল আৰু প্ৰতিবাদকাৰীৰ ওপৰত গুলিবৰ্ষণ কৰিছিল। ইয়াৰ প্ৰতিশোধ হিচাপে প্ৰতিবাদকাৰীসকলে এখন থানা আক্ৰমণ কৰি অগ্নিসংযোগ কৰে, ফলত থানাৰ সকলো লোকৰ মৃত্যু হয়। ঘটনাটোৰ ফলত তিনিজন সাধাৰণ লোক আৰু ২২ জন আৰক্ষীৰ মৃত্যু হৈছিল। হিংসাৰ বিৰুদ্ধে কঠোৰ স্থিতি লোৱা মহাত্মা গান্ধীয়ে এই ঘটনাৰ প্ৰত্যক্ষ পৰিণাম হিচাপে ১২ ফেব্ৰুৱাৰী ১৯২২ত ৰাষ্ট্ৰীয় পৰ্য্যায়ত অসহযোগিতা আন্দোলন বন্ধ কৰি দিছিল।

পটভূমি

১৯২০-ৰ আৰম্ভণিতে মহাত্মা গান্ধীৰ নেতৃত্বত ভাৰতীয়সকলে দেশজুৰি অসহযোগিতা আন্দোলনৰ আৰম্ভ কৰিছিল। স্বৰাজ বা স্বাধীনতাৰ শেষ লক্ষ্যেৰে ৰাৱলাট আইনৰ দৰে অত্যাচাৰী চৰকাৰী আইনী প্ৰক্ৰিয়াক প্ৰত্যাহ্বান জনাবলৈ ভাৰতীয় জাতীয় কংগ্ৰেছে অহিংস নীতিৰে সত্যাগ্ৰহ নামে জনাজাত গণ প্ৰতিবাদী কাৰ্যসূচী গ্ৰহণ কৰিছিল।

ঘটনা

ঘটনাৰ দুই দিন আগতে, ১৯২২ চনৰ ২ ফেব্ৰুৱাৰীত ভগৱান আহিৰ নামৰ এজন অৱসৰপ্ৰাপ্ত সেনা জোৱানৰ নেতৃত্বত অ-সহযোগিতা আন্দোলনত অংশগ্ৰহণ কৰা স্বেচ্ছাসেৱকসকলে বজাৰত খাদ্যৰ বৰ্ধিত মূল্য আৰু সুৰা বিক্ৰীৰ বিৰোধিতা কৰিছিল। স্থানীয় আৰক্ষীয়ে প্ৰতিবাদকাৰীক মাৰপিট কৰিছিল। কেইবাজনো নেতাক আটক কৰি চৌৰী চোৰা থানাত আবদ্ধ কৰা হৈছিল। ইয়াৰ প্ৰত্যুত্তৰত স্থানীয় বজাৰত ৪ ফেব্ৰুৱাৰীত আৰক্ষীৰ বিৰুদ্ধে এক প্ৰতিবাদী আন্দোলন অনুষ্ঠিত কৰা হৈছিল।

৪ ফেব্ৰুৱাৰীত, প্ৰায় ২,০০০ৰ পৰা ২,৫০০ জন প্ৰতিবাদকাৰী একত্ৰিত হয় আৰু চৌৰী চোৰা বজাৰলৈ সমদল যাত্ৰা আৰম্ভ কৰে। তেওঁলোকে বজাৰত এখন সুৰাৰ দোকান বন্ধ কৰিবলৈ সমবেত হয়। আৰক্ষীয়ে তেওঁলোকৰ নেতাক আটক কৰি, মাৰপিট কৰি, জেললৈ প্ৰেৰণ কৰে। প্ৰতিবাদকাৰীৰ এটা অংশ নেতাৰ মুক্তিৰ দাবীত শ্লোগান দি স্থানীয় আৰক্ষী থানাৰ সন্মুখত সমবেত হয়। যেতিয়া প্ৰতিবাদকাৰীসকল বজাৰলৈ আগবাঢ়ে আৰু চৰকাৰ-প্ৰতিৰোধী শ্লোগান দিয়া আৰম্ভ কৰে তেতিয়া পৰিস্থিতি নিয়ন্ত্ৰণৰ বাবে সশস্ত্ৰ আৰক্ষী নিয়োগ কৰা হয়। প্ৰতিবাদকাৰীক শংকিত কৰিবলৈ আৰু ছত্ৰভংগ দিয়াবলৈ চেষ্টা কৰি আৰক্ষীয়ে সতৰ্কবাণী হিচাপে শূণ্যলৈ গুলিচালনা কৰে। প্ৰতিবাদকাৰীয়ে আৰক্ষীলৈ পাথৰ নিক্ষেপ কৰিবলৈ আৰম্ভ কৰে। মৃত্যুৰ সংখ্যা বিভিন্নভাৱে জনোৱা হৈছে যদিও ঘটনাটোত প্ৰায় ২২ বা ২৩ জন আৰক্ষী জোৱান নিহত হৈছিল।

তথ্য সংগ্ৰহ

শ্ৰেণী:ভাৰতৰ স্বাধীনতা আন্দোলন
মৰক্কো

মৰক্কো (; ; বা মৰক্কো ৰাজ্য; ; ) হৈছে উত্তৰ আফ্ৰিকাৰ মাগ্ৰেব অঞ্চলৰ উত্তৰ-পশ্চিম প্ৰান্তত অৱস্থিত এখন দেশ। ইয়াৰ উত্তৰে ভূমধ্য সাগৰ আৰু পশ্চিমে আটলাণ্টিক মহাসাগৰ, পূবে আলজেৰিয়াৰ সৈতে স্থল সীমা আৰু দক্ষিণে পশ্চিম চাহাৰাৰ বিতৰ্কিত অঞ্চল আছে। মৰক্কোৱে স্পেনিছ এক্সক্লেভ অফ চেউটা, মেলিলা আৰু পেনন ডি ভেলেজ দে লা গোমেৰা আৰু ইয়াৰ উপকূলৰ পৰা কেইবাটাও সৰু স্পেনিছ নিয়ন্ত্ৰিত দ্বীপৰ ভূখণ্ড দাবী কৰে। দেশখন ৪,৪৬,৫৫০ বৰ্গ কিমি (১,৭২,৪১০ বৰ্গ মাইল) বা ৭,১০,৮৫০ বৰ্গ কিমি (২,৭৪,৪৬০ বৰ্গ মাইল) জুৰি প্ৰায় ৩৭ নিযুত জনসংখ্যাৰ এলেকাত বিস্তৃত হৈ আছে। ইয়াৰ চৰকাৰী আৰু প্ৰধান ধৰ্ম হৈছে ইছলাম। দেশখনৰ চৰকাৰী ভাষা আৰবী আৰু বাৰ্বাৰ। আৰবী আৰু ফৰাচী ভাষাৰ মৰক্কো উপভাষাও বহুলভাৱে কোৱা হয়। মৰক্কোৰ সংস্কৃতি বাৰ্বাৰ, আৰৱ আৰু ইউৰোপীয় সংস্কৃতিৰ এক মিশ্ৰিত ৰূপ। ইয়াৰ ৰাজধানী ৰাবাট। আনহাতে ইয়াৰ সৰ্ববৃহৎ চহৰ হৈছে কাছাব্লাংকা।

তথ্য

এচ. ২০০০ চন।  IS ISBN9-777 ISBN 24-777 ISBN প্ৰদৰ্শন কৰা হয়।
চি. পূ.  ১২: PNG. J. ISBN Box.

টোকা

শ্ৰেণী:আফ্ৰিকাৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
সুখ

সন্তুষ্টিৰ পৰা আৰম্ভ কৰি তীব্ৰ আনন্দলৈকে ইতিবাচক বা সুখদায়ক আৱেগকে ধৰি মানসিক বা আৱেগিক অৱস্থাৰ প্ৰসংগত সুখ শব্দটো ব্যৱহাৰ কৰা হয়। জীৱন সন্তুষ্টি, বিষয়ভিত্তিক মংগল, উদ্দীপনা আৰু মংগলৰ প্ৰসংগতো ইয়াক ব্যৱহাৰ কৰা হয়।
]]

উদ্ধৃতিসমূহ

সুখৰ প্ৰাপ্তি আমাৰ প্ৰয়োজনসমূহৰ ... সন্তুষ্টি নহয় ...বৰঞ্চ সেই প্ৰয়োজনীয়তাসমূহৰ পৰীক্ষা আৰু ৰূপান্তৰহে।
ষ্টেনলি কাভেল

এই সমস্ত জগতত সুখী শিশুৰ দৰে সৌন্দৰ্যশালী আন একোৱেই নাই।
ফ্ৰেংক বাউম

আপুনি ভবা, কোৱা আৰু কৰা কথাবোৰৰ মাজত থকা সমতায়েই হৈছে সুখ৷
মহাত্মা গান্ধী

সুখ হৈছে ব্যক্তিগত প্ৰচেষ্টাৰ ফল।
এলিজাবেথ গিলবাৰ্ট

]]

জীৱনৰ নিয়মেই এনেকুৱা যে: যদি আপুনি কাৰোবাৰ প্ৰতি দয়াৱান, তেন্তে আপুনি সুখী আৰু যদি আপুনি নিষ্ঠুৰ, তেন্তে আপুনি অসুখী।
কেৰি গ্ৰাণ্ট

যুক্তি, পৰ্যবেক্ষণ আৰু অভিজ্ঞতা — বিজ্ঞানৰ পবিত্ৰ ত্ৰিত্বই — আমাক শিকাইছে যে সুখেই একমাত্ৰ সুপ্ৰাপ্য; এতিয়াই সময় সুখী হোৱাৰ, আৰু সুখী হোৱাৰ উপায় হ'ল আনকো সুখী কৰা।
ৰবাৰ্ট জি. ইনগাৰ্ছল

এটা সুখী জীৱন অনুপস্থিতিত নহয়, বৰঞ্চ কষ্টৰ আয়ত্ততহে গঠিত।
হেলেন কেলাৰ

মই ভাবো আত্মকেন্দ্ৰিকতাৰ সমস্যাটো মোকাবিলা কৰাৰ এটা উত্তম উপায় হ’ল এটা বিশেষ কাৰণ আৰু কিবা এটা উদ্দেশ্য৷ নিজৰ বাহিৰলৈ গৈ কিছুমান উপলক্ষ্য আৱিষ্কাৰ কৰা আৰু সেই কিবা এটাৰ সমুখত নিজকে সমৰ্পণ কৰা। ইয়াক চম্ভালিবলৈ সৰ্বোত্তম উপায় ইগোক দমন কৰা নহয়; বৰঞ্চ ইগোক বস্তুনিষ্ঠভাৱে অৰ্থপূৰ্ণ পথ এটালৈ সম্প্ৰসাৰিত কৰা। একো নকৰাৰ বাবেই ইমানবোৰ মানুহ অসুখী৷ একো নকৰাৰ বাবেই তেওঁলোকে আত্মকেন্দ্ৰিক৷ তেওঁলোকে নিজকে একোৱেই দিয়া নাই৷ কেৱল নিজৰ সৰু সৰু বৃত্তবোৰত ঘূৰি ফুৰিছে৷
মাৰ্টিন লুথাৰ কিং জুনিয়ৰ

সুখ আছিল কেৱল এটা সু-নিয়ন্ত্ৰিত জীৱনত ঘটা সৰল কিবা এটা।
ব্ৰায়ান আলডিছ
এটা নিৰ্মল মন সুখৰ উৎস৷

যিসকলে নিজৰ মনৰ গতিবিধি নিৰীক্ষণ নকৰে, তেওঁলোক নিশ্চয়কৈ অসুখী হ’ব লাগিব।
মাৰ্কাছ অৰেলিয়াছ

প্ৰকৃতিৰ চক্ৰত বিজয় বা পৰাজয় বুলি কোনো কথা নাই; কেৱল গতিহে আছে। শীতকালে সৰ্বোচ্চ ৰাজত্ব কৰিবলৈ সংগ্ৰাম কৰে, কিন্তু শেষত বসন্তৰ বিজয় গ্ৰহণ কৰিবলৈ বাধ্য হয়, যিয়ে লগত ফুল আৰু সুখ কঢ়িয়াই আনে।
পাওলো কোৱেলহো

অন্ধকাৰৰ মাজতো সুখক পাব পাৰি, যদিহে লাইটটো জ্বলাবলৈ আমাৰ মনত থাকে।
হেৰি পটাৰ এণ্ড দ্য প্ৰিজ'নাৰ্ছ অৱ আজকাবান (২০১৪)

জীৱন, স্বাধীনতা আৰু সম্পত্তিৰ পিছত লগা আদি কথাবোৰ এৰিষ্ট’টলে কোৱা নাছিল। সেইবোৰ হৈছে সুখৰ চৰ্ত; কিন্তু এৰিষ্টটলৰ মতে সুখৰ সাৰমৰ্ম হৈছে গুণ। গতিকে আধুনিকসকলে পৰিস্থিতিৰ সৈতে মোকাবিলা কৰাৰ সিদ্ধান্ত ল’লে আৰু সুখক নিজৰ যত্ন ল’বলৈ দিলে।
আলান ব্লুম

উৎস

Category:আবেগ
এন্নে বনি

এন্নে বনি (১৭২০ চনৰ ২৮ নৱেম্বৰৰ পিছত নিৰুদ্দেশ হয়) এগৰাকী জলদস্যু আছিল যিয়েজন "কেলিকো জেক" ৰেকহামৰ অধীনত সেৱা আগবঢ়াইছিল। ইতিহাসত লিপিবদ্ধ হোৱা কেইজনমান মহিলা জলদস্যুৰ ভিতৰত তেওঁ “জলদস্যুৰ সোণালী যুগ’’ৰ লগতে সাধাৰণতে জলদস্যুৰ ইতিহাসতো অন্যতম স্বীকৃতিপ্ৰাপ্ত জলদস্যু হিচাপে পৰিগণিত হৈছে।

বনিৰ পটভূমিৰ বহুখিনি অজ্ঞাত। বনিৰ প্ৰথম জীৱনীখন কেপ্তেইন চাৰ্লছ জনছনৰ ১৭২৪ চনৰ কিতাপ এ জেনেৰেল হিষ্ট্ৰী অৱ দ্য পাইৰেটছৰ পৰা আহিছে যদিও জনছনে তেওঁৰ বিষয়ে উপস্থাপন কৰা তথ্যক সন্দেহজনক বুলি গণ্য কৰা হয়। জনছনৰ মতে, বনিৰ জন্ম হৈছিল আয়াৰলেণ্ডত এজন অধিবক্তা আৰু তেওঁৰ চাকৰৰ অবৈধ কন্যা হিচাপে। পিছলৈ বনি আৰু তেওঁৰ দেউতাক কেৰ’লিনালৈ গুচি যাব আৰু তাৰ পৰাই তেওঁ জেমছ বনি নামৰ নাৱিক এজনক বিয়া কৰায়। যদিও জনছনৰ সংস্কৰণৰ পৰিঘটনা সাধাৰণতে গ্ৰহণযোগ্য হৈ পৰিছে, তথাপিও ইয়াৰ সমৰ্থনত প্ৰমাণ কম।

অজ্ঞাত তাৰিখত বনি বাহামালৈ যাত্ৰা কৰে আৰু তাৰ পৰাই জলদস্যুঁজন ৰেকহামৰ সৈতে চিনাকি হয়। ১৭২০ চনৰ আগষ্ট মাহত বনিয়ে ৰেকহামৰ দলত যোগদান কৰিব আৰু আন এগৰাকী মহিলা জলদস্যু মেৰী ৰিডৰ সৈতে যোগদান কৰে আৰু ১৭২০ চনৰ আগষ্ট মাহত স্লুপ উইলিয়াম চুৰি কৰাত সহায় কৰাৰ অপৰাধত মৃত্যুদণ্ডৰ শাস্তি দিয়া হয়, কিন্তু বনি আৰু ৰিডে দুয়োজনে গৰ্ভৱতী বুলি দাবী কৰাৰ বাবে তেওঁলোকৰ ফাঁচী স্থগিত ৰখা হয়। ১৭২১ চনৰ এপ্ৰিল মাহৰ মাজভাগৰ আশে-পাশে জেলত ৰিডৰ মৃত্যু হয় যদিও বনিৰ অন্তিম দশাৰ বিষয়ে জনা হোৱা নাই।

তথ্য সুত্ৰ

শ্ৰেণী:জলদস্যু
অনিতা ডংগ্ৰে

অনিতা ডংগ্ৰে ; জন্ম: ৩ অক্টোবৰ ১৯৬৩), জন্মসূত্ৰে সাৱলানি, এগৰাকী ভাৰতীয় ফেশ্বন ডিজাইনৰ। তেওঁ হাউচ অৱ অনিতা ডংগ্ৰে, এটা ভাৰতীয় ফেশ্বন হাউচৰ প্ৰতিষ্ঠাপক।

প্ৰাৰম্ভিক জীৱন

ডংগ্ৰেৰ জন্ম হৈছিল মহাৰাষ্ট্ৰ ৰাজ্যৰ মুম্বাইত। তেওঁৰ মাতৃ পুষ্পা সাৱলানীয়ে অনিতা আৰু ৫ জন ভাই-ভনীৰ বাবে সৰুতে কাপোৰ চিলাই কৰিছিল[citation needed]। জীৱনৰ পিছৰ কালছোৱাত অনিতাই মুম্বাইত অৱস্থিত এছ এন ডি টি কলেজত ফেশ্বন ডিজাইনৰ শিক্ষা গ্ৰহণ কৰে। তেওঁ বিভিন্ন অভিযানৰ জৰিয়তে কাপোৰ ডিজাইন কৰাৰ প্ৰতি থকা আগ্ৰহ প্ৰদৰ্শন কৰাৰ লগতে ফেশ্বন ডিজাইনিঙৰ ডিগ্ৰী পাঠ্যক্ৰম গ্ৰহণ কৰে।

কৰ্মজীৱন

ডংগ্ৰে তেওঁৰ গহনা ব্ৰেণ্ড, ‘অনিতা ডংগে পিংক চিটি’ মুকলি কৰে, যিটো হাউচ অৱ অনিতা ডংগ্ৰেৰ ব্ৰেণ্ডৰ অধীনত অন্তভুক্ত ।

২০১৫ চনত এণ্ড (AND) ডিজাইনছ ইণ্ডিয়া লিমিটেডে নিজকে হাউচ অৱ অনিতা ডংগ্ৰে হিচাপে পুনৰ পৰিচিত কৰে। হাউচ অৱ অনিতা ডংগ্ৰে বৰ্তমান (পশ্চিমীয়া পোছাক), গ্ল'বেল দেশী (ভাৰতৰ লোককথাৰ পৰা অনুপ্ৰাণিত 'বোহো-চিক' ব্ৰেণ্ড), আৰু তেওঁৰ স্বাক্ষৰ লেবেল ANITA DONGRE আছে । শেহতীয়াকৈ তেওঁ নিজৰ ফেশ্বন হাউচত ‘অনিতা ডংগ্ৰে গ্ৰাছৰুট’ক চিনাকি কৰাই দিছে। ইয়াৰ উপৰিও তেওঁ পিংক চিটি নামৰ জাদাউ ফাইন জুৱেলাৰী ব্ৰেণ্ডৰ প্ৰতিষ্ঠাপক।

২০১৯ চনৰ ২৮ মাৰ্চত অনিতা ডংগ্ৰে লিমিটেডৰ ব’ৰ্ড অৱ হাউছে (HOADL) কৰ্পৰেট পুনৰ্গঠনৰ অংশ হিচাপে ইয়াৰ দুটা ব্ৰেণ্ড, AND আৰু Global Desi ৰ অধীনত ব্যৱসায়সমূহ এটা স্লাম্প বিক্ৰী ব্যৱস্থাৰ অধীনত নতুনকৈ গঠিত সম্পূৰ্ণ মালিকানাধীন সহযোগী কোম্পানী Ocher আৰু Black Private Limited (OBPL) লৈ হস্তান্তৰ কৰে - ১ এপ্ৰিল ২০১৯ৰ পৰা কাৰ্যকৰী হোৱা ইয়াৰ দুটা ব্ৰেণ্ড - অনিতা ডংগ্ৰে আৰু গ্ৰাছৰুট।

ডংগ্ৰেৰ ভাতৃ আৰু ভগ্নীয়ে ব্যৱসায়টোৰ কাম-কাজ চম্ভালে, আনহাতে তেওঁ নিজে ডিজাইন ফ্ৰণ্টত গুৰুত্ব দিয়ে। তেওঁ কোম্পানীটোৰ Chief Creative Officer হিচাপে কাৰ্যনিৰ্বাহ কৰিছে।

ব্যক্তিগত জীৱন

অনিতা ডংগ্ৰেৰ বিবাহ প্ৰবীণ ডংগ্ৰে নামৰ এজন ব্যৱসায়ী আৰু তেওঁৰ যশ ডংগ্ৰে নামৰ এজন পুত্ৰ আছে, যি ডংগ্ৰেৰ ব্যৱসায়ৰ অংশও।

ডংগ্ৰে এজন নিৰামিষ কৰ্মী আৰু পিপল ফৰ দ্য এথিকেল ট্ৰিটমেণ্ট অৱ এনিমেলছ (PETA) সংস্থাৰ সদস্য।

বঁটা আৰু স্বীকৃতি

২০০৮ চনত তেওঁ ‘ফেশ্বন ডিজাইনত উৎকৃষ্টতা’ৰ বাবে জি আৰ ৮ ফ্ল’ উইমেন এচিভাৰ্ছ বঁটা লাভ কৰে।
২০১৩ চনত দ্য ফেডাৰেচন অৱ ইণ্ডিয়ান চেম্বাৰ্ছ অৱ কমাৰ্চ এণ্ড ইণ্ডাষ্ট্ৰী লেডিজ অৰ্গেনাইজেশ্যন, বম্বে চেপ্টাৰে ডংগ্ৰেক ‘ফেশ্বন ডিজাইনত উৎকৃষ্টতা’ৰ বাবে বঁটা প্ৰদান কৰে।
২০১৪ চনত তেওঁ ই ৱাইৰ বছৰৰ উদ্যোগী বঁটা লাভ কৰে।
মহিলাসকলক জিলিকি উঠাত সহায় কৰাৰ বাবে তেওঁ পেণ্টেন শ্বাইন বঁটা লাভ কৰে।
২০১৭ চনত ভোগ আৰু য়েছ বেংকেVogue and Yes Bank তেওঁক ‘বছৰৰ ডিজাইনাৰ’ৰ খিতাপ প্ৰদান কৰে।
২০১৯ চনত অনিতা ডংৰে লোকমত ‘মষ্ট ষ্টাইলিছ’ বঁটা লাভ কৰে।
২০২৩ চনত ভোগৰVogue পৰা ‘ফৰ্চেছ অৱ ফেশ্বন’ বঁটা লাভ কৰে।

তথ্য সূত্ৰ